**E L Ő T E R J E S Z T É S**

**Szombathely Megyei Jogú Város Közgyűlése Kulturális, Oktatási és Civil Bizottságának 2021. június 22-i ülésére**

**Beszámoló az**

**Esélyegyenlőségi Intézményközi Munkaközösség, a Városi Szakszolgálati Koordinátor és az Óvodavezetői Munkaközösség 2020/2021. nevelési évben végzett feladatainak megvalósításáról**

A nevelési-oktatási intézmények működéséről és a köznevelési intézmények névhasználatáról szóló 20/2012. (VIII. 31.) EMMI rendelet 118. § (4) bekezdése alapján a pedagógusok kezdeményezésére intézmények közötti munkaközösség hozható létre. Az intézményközi munkaközösség működésének célja a tájékoztatás, a tapasztalatcsere, a továbbképzés, a véleményalkotás vagy a közös akcióban való részvétel.

Szombathely Megyei Jogú Város óvodái vonatkozásában két intézményközi munkaközösség működik: az „Esélyegyenlőségi Intézményközi Munkaközösség”, valamint az Óvodavezetői Munkaközösség.

Szombathely Megyei Jogú Város Közgyűlése Oktatási Bizottsága 155/2013. (XI. 27.) Okt. Biz. számú határozatával Szombathely Megyei Jogú Város fenntartásában működő köznevelési intézmények gyermekvédelmi felelősei munkájának városi szintű koordinálására 2014. március 1. napjától létrehozta az „Esélyegyenlőségi Intézményközi Munkaközösség”-et, az Óvodavezetői Munkaközösség működése pedig több mint húsz éves múltra tekint vissza.

A munkaközösségek évente beszámolnak munkájukról a közneveléssel foglalkozó bizottság számára. Az Esélyegyenlőségi Intézményközi Munkaközösség vezetője elkészítette írásos beszámolóját a munkaközösség tevékenységéről, amely az előterjesztés 1. számú melléklete. A Szombathely Megyei Jogú Város fenntartásában lévő óvodák vezetőiből alakult munkaközösség vezetője 2020/2021. nevelési évre vonatkozóan az elvégzett feladatokról, a kitűzött célok megvalósításáról elkészített írásos beszámolója az előterjesztés 3. számú mellékletét képezi.

Az integráltan nevelhető sajátos nevelési igényű gyermekek óvodai nevelése az Önkormányzat kötelező alapfeladata. A sajátos nevelési igényű óvodások fejlesztését Városi Szakszolgálati Koordinátor segíti, koordinálja az óvodákban.

A Közgyűlés 2 főállású óvodapszichológus 2020. szeptember 1. napjától történő alkalmazásáról döntött. A pszichológusok 9-9 óvodában látják el az óvodapszichológusi feladatokat. A sajátos nevelési igényű óvodások fejlesztésének és az óvodapszichológusok munkájának koordinálását a Városi Szakszolgálati Koordinátor végzi. E munkáról készült beszámolót az előterjesztés 2. számú melléklete tartalmazza.

Kérem a Tisztelt Bizottságot, hogy az Esélyegyenlőségi Intézményközi Munkaközösség vezetője, a szakszolgálati koordinátor, valamint az Óvodavezetői Munkaközösség vezetője által készített beszámolót megtárgyalni és az abban foglaltakat tudomásul venni szíveskedjék.

**Szombathely, 2021. június „ ”**

**/: Dr. László Győző :/**

**I.**

**HATÁROZATI JAVASLAT**

**……./2021. (VI.22.) KOCB. számú határozat**

# Szombathely Megyei Jogú Város Közgyűlésének Kulturális, Oktatási és Civil Bizottsága az Esélyegyenlőségi Intézményközi Munkaközösség 2020-2021. nevelési évről szóló beszámolóját megtárgyalta és az abban foglaltakat tudomásul veszi.

**Felelős:** Putz Attila, a Kulturális, Oktatási és Civil Bizottság elnöke

 Dr. László Győző alpolgármester

 (a végrehajtás előkészítéséért: Vinczéné Dr. Menyhárt Mária, az Egészségügyi és Közszolgálati Osztály vezetője)

**Határidő:** azonnal

**II.**

**HATÁROZATI JAVASLAT**

**……./2021. (VI.22.) KOCB. számú határozat**

Szombathely Megyei Jogú Város Közgyűlésének Kulturális, Oktatási és Civil Bizottsága az integráltan nevelhető sajátos nevelési igényű óvodások fejlesztéséről a Városi Szakszolgálati Koordinátor 2020-2021. nevelési évről szóló beszámolóját megtárgyalta, és az abban foglaltakat tudomásul veszi.

**Felelős:** Putz Attila, a Kulturális, Oktatási és Civil Bizottság elnöke

 Dr. László Győző alpolgármester

 (a végrehajtás előkészítéséért: Vinczéné Dr. Menyhárt Mária, az Egészségügyi és Közszolgálati Osztály vezetője)

**Határidő:** azonnal

**III.**

**HATÁROZATI JAVASLAT**

**……./2021. (VI.22.)KOCB. számú határozat**

# Szombathely Megyei Jogú Város Közgyűlésének Kulturális, Oktatási és Civil Bizottsága az Óvodavezetői Munkaközösség 2020-2021. nevelési évről szóló beszámolóját megtárgyalta, és az abban foglaltakat tudomásul veszi.

**Felelősök:** Putz Attila, a Kulturális, Oktatási és Civil Bizottság elnöke

 Dr. László Győző alpolgármester

 (a végrehajtás előkészítéséért: Vinczéné Dr. Menyhárt Mária, az Egészségügyi és Közszolgálati Osztály vezetője)

**Határidő:** azonnal